钦定古今图书集成/理学汇编/文学典/第258卷 > 刘勰文心雕龙 > 《离合诗》晋·潘岳
## 钦定古今图书集成/理学汇编/文学典/第258卷 > 刘勰文心雕龙 > 《离合诗》晋·潘岳

佃渔始化，人民穴处。意守醇朴，音应律吕。桑梓被源，
卉木在野。钖鸾未设，金石拂举。害咎蠲消，吉德流普。
谿谷可安，奚作栋宇。嫣然以憙，焉惧外侮。熙神委命，
已求多祜。叹彼季末，口出择语。谁能默识，言丧厥所。
垄亩之谚，龙潜岩阻。鲜义崇乱，少长失叙。〈思杨容姬难堪〉